29. ΑΝΑΓΚ. ΝΟΜΟΣ υπ’ αριθ. 1945 της 1/6 Σεπτ. 1939 (ΦΕΚ Α΄ 367) Περί τροποποιήσεως και συμπληρώσεως ενίων διατάξεων του Α.Ν. 1453/1938. ΄Αρθρ.1.-(Ματαβατική διάταξις). ΄Αρθρ.2.-Παρέχεται το δικαίωμα εις το Μετοχικόν Ταμείον Στρατού, ίνα τας προς τούτο εκάστοτε οφειλάς των Συνταξιούχων μετόχων ή μη του Ταμείου, εκ πάσης αιτίας προερχομένων, ασφαλίση εις Ασφαλιστικόν Οργανισμόν ημεδαπόν ή αλλοδαπόν, ίνα ικανοποιήται τούτο ως δανειστής κατά τε κεφάλαιον και τους μέχρι της ημέρας του θανάτου του οφειλέτου δεδουλευμένους τόκους εκ του Ασφαλιστικού Οργανισμού ή της υπό τούτου δημιουργηθείσης αντασφαλείας. Των κατά τα ανωτέρω οφειλών ο χρόνος εξοφλήσεως να παραταθή μέχρι 10ετίας. Άρθρ.3.-1.Η κατά το προηγούμενον άρθρον ασφάλισις ενεργείται κατόπιν τακτικού δι’ ενσφραγίστων προσφορών μειοδοτικού διαγωνισμού, προκηρυσσομένου υπό του Υπουργού των Στρατιωτικών μεταξύ των εν Ελλάδι λειτουργούντων ημεδαπών ή αλλοδαπών ασφαλιστικών οργανισμών είκοσι τουλάχιστον ημέρας προ της τελέσεώς του. 2.Όσον αφορά τον τρόπον ενεργείας του διαγωνισμού, την κατακύρωσιν των αποτελεσμάτων τούτου, ως και την τυχόν επανάληψιν αυτού λόγω ασυμφόρου των προσφορών ή υποβολής αντιπροσφοράς εφαρμόζονται κατ’ ακολουθίαν αι περί ενεργείας προμηθειών του Δημοσίου διατάξεις. 3.Το δικαίωμα της κατακυρώσεως ή μη των αποτελεσμάτων του διαγωνισμού επ’ ονόματι του τελευταίου μειοδότου ασκείται δια πράξεως του Υπουργού Στρατιωτικών και Οικονομικών εντός 5 ημερών από της τελέσεως του διαγωνισμού. 4.Η κατά το προηγούμενον εδάφιον πράξις κοινοποιείται επί αποδείξει είς τε το Μετοχικόν Ταμείον Στρατού και τον εις ον κατεκυρώθη η ασφάλισις οργανισμόν εντός 3 ημερών από της εκδόσεώς της. 5.Το τε Μετοχικόν Ταμείον Στρατού και ο τελευταίος μειοδότης οργανισμός υποχρεούται όπως εντός 10ημέρου από της κοινοποιήσεως της πράξεως κατακυρώσεως προέλθωσιν εις την κατάρτισιν της σχετικής συμβάσεως. ΄Αρθρ.4.-Προς επίτευξιν του εν τω άρθρ. 2 σκοπού, το Μ.Τ.Στρατού δύναται να διαθέση το απαιτηθησόμενον ποσόν ασφαλίστρου, όπερ θα προέρχηται: α)Εκ κρατήσεως μέχρι 2% ετησίως επί του οφειλομένου κεφαλαίου, επιβαρυνούσης τους άνω οφειλέτας και εισπραττομένης μετά της εξυπηρετούσης τας οφειλάς τούτων τοκοχρεωλυτικής δόσεως. β)Εκ του υπό του άρθρ. 2 του Α.Ν. 559/1937 «περί τροποποιήσεως και συμπληρώσεως διατάξεών τινων της νομοθεσίας περί Μ.Τ.Σ.» προβλεπομένου κεφαλαίου ασφαλείας τοποθετήσεων εις ποσοστόν μέχρι 2% ωσαύτως επί του συνόλου των ως άνω ασφαλιζομένων οφειλών. Η έναρξις της εφαρμογής των διατάξεων του παρόντος άρθρου και αι λεπτομέρειαι της συναφθησομένης συμβάσεως καθορισθήσονται δι’ αποφάσεως του Διοικητικού Συμβουλίου του Μ.Τ.Στρατού. ΄Αρθρ.5.-Δια Β.Δ/τος προκαλουμένου υπό του Υπουργού των Οικονομικών δύνανται να τεθώσιν εν ισχύϊ τα ανωτέρω και ως προς τα χρέη των Δημοσίων Υπαλλήλων προς το Μ.Ταμείον τούτων. ΄Αρθρ.6.-(Προσωρινής ισχύος). (Μετά την σελ. 1494(α) Σελ. 1494,01 Τεύχος 423 – Σελ. 135 Μετοχικό Ταμείο Στρατού 36.Σ.α.28α-29 36.Σ.α.29 Μετοχικό Ταμείο Στρατού 